zdurena bolestva žila v litku
zdurila sa mi na lave nohe v litku žila velmi to boli .ako si možem zmiernit bolest?
Dobrý deň.
Ďakujeme za Vašu otázku.
Povrchový zápal žíl (flebitída) je zápalové ochorenie podkožných žíl, pri ktorom dochádza k poškodeniu žilovej steny. Žila je obyčajne začervenalá, teplejšia v porovnaní s okolím, bolestivá, s miernym opuchom v okolí, často so zatvrdnutím pri súčasnej trombóze povrchovej žily. Rozsah flebitídy býva veľmi rôznorodý, niekedy postihuje len úsek 1 – 2 cm, ale aj 15 cm.
Liečba zápalu žíl je komplexná. Spočíva v dôslednej kompresívnej bandáži, normálnej telesnej aktivite a medikamentóznej liečbe, ktorá je celková a lokálna.
Na lokálne zmiernenie bolesti je možné použiť liek s obsahom
ibuprofénu
, ktorý sa používa na zníženie bolesti a zápalu. V prípade, že je súčasné prítomný opuch, je možno podať liek
Ibalgin Duo Effect
. Liek obsahuje liečivá ibuprofén a heparinoid. Heparinoid zabraňuje tvorbe krvných zrazenín, urýchľuje vstrebávanie krvných výronov, tiež zmenšuje tvorbu opuchov a pôsobí protizápalovo.
V prípade, že do 3 dní nedôjde k zlepšeniu stavu, bude potrebné upovedomiť o danej situácii ošetrujúceho lekára.
Prajem pekný zvyšok dňa.
S pozdravom
Mgr. Barbora Bičanovská